DECIZIA 2008/842/PESC A CONSILIULUI
din 10 noiembrie 2008
de modificare a anexelor III și IV la Poziția comună 2007/140/PESC privind măsuri restrictive împotriva Iranului
CONSILIUL UNIUNII EUROPENE,
având în vedere Poziția comună 2007/140/PESC (1), în special articolul 7 alineatul (2),
întrucât:
(1)
La 27 februarie 2007, Consiliul a adoptat Poziția comună 2007/140/PESC de punere în aplicare a Rezoluției 1737 (2006) a Consiliului de Securitate al Organizației Națiunilor Unite.
(2)
La 7 august 2008, Consiliul a adoptat Poziția comună 2008/652/PESC (2) de modificare a Poziției comune 2007/140/PESC și de punere în aplicare a Rezoluției 1803 (2008) a Consiliului de Securitate al Organizației Națiunilor Unite.
(3)
Poziția comună 2008/652/PESC prevede, inter alia, ca statele membre să fie vigilente în ceea ce privește activitatea instituțiilor financiare aflate în jurisdicția lor în raport cu toate băncile cu sediul în Iran, precum și cu sucursalele și filialele din străinătate ale acestora, pentru a evita ca astfel de activități să contribuie la activități cu risc de proliferare nucleară sau la perfecționarea vectorilor armelor nucleare.
(4)
Consiliul a identificat sucursalele și filialele din străinătate ale băncilor cu sediul în Iran cărora li se aplică dispozițiile Poziției comune 2008/652/PESC. Este oportun să se menționeze faptul că anumite entități vizate fac, de asemenea, obiectul unei înghețări a resurselor economice în sensul articolului 5 alineatul (1) literele (a) și (b) din Poziția comună 2007/140/PESC.
(5)
Anexele III și IV la Poziția comună 2007/140/PESC ar trebui modificate în consecință,
DECIDE:
Articolul 1
Anexele III și IV la Poziția comună 2007/140/PESC se înlocuiesc cu textul care figurează în anexa la prezenta decizie.
Articolul 2
Prezenta decizie produce efecte de la data adoptării.
Articolul 3
Prezenta decizie se publică în Jurnalul Oficial al Uniunii Europene.
Adoptată la Bruxelles, 10 noiembrie 2008.